  Анжелика Тихонова корреспондент Удмурт кун университетысь Искусствоосъя но дизайнъя институтысь «Монументально-декоративное искусство» ӧрез быдтӥсьёс диплом ужзы чотын лыдӟиськоннилэн но куатетӥ корпусэ выжонлэн борддоръёссы вылэ суредъёс лэсьтӥзы. Со сярысь дышетсконнилэн пресс-службаез ивортӥз.  Ужзэс быдэстыны студентъёслы кык арня висъязы Кагаз вылысь суредэз борддор вылэ выжтон понна, егитъёс буёлъёсты суразы но, солэсь кызьы адӟиськемзэ валан вылысь, борддор вылэ пичиен-пичиен маяллязы. Кулэ буёлъёс дасяса, суред борды кутскизы. Суредъёс яркытэсь мед луозы шуыса, буёлъёсты кӧня ке сӥен вӧлдӥзы. Ужзэс дышетскыкузы но, сессизы дыръя но нуизы. Котькуд выпускник аслыз тунсыко темаез бырйиз. Озьы, куатетӥ корпуслэн нулевой но нырысетӥ этажъёсыз вискын инсьӧрлы сӥзем суред интыяськиз. Библиотекаын инкуазьлы сӥзем суредъёс кылдӥзы, нош корпусысь библиотекае выжон интыын университетэз суредазы. Со сяна, студентъёс суредъёссы борды тупась текстъёс бырйыса ватсазы.  Тодэ вайытом, Эгра каргуртын суредасьёслы «Яркыт! Ярко!» пленэр ортчоз.  Тегъёс: Лулчеберет УдГУ Ижкар студентъёс Удмуртия суредан  